Rikunarita-ORG/Wikinium huggingface dataset:
# jan li wile e jan lawa pi ma Mewika lon tenpo sike 2020

laso la, jan mute li wile e jan So Paten. loje la, jan mute li wile e jan Tana Tan.
tenpo sike 2020 la, jan li pana e wile ona tawa jan lawa pi ma Mewika. jan So Paten li anpa e jan Tana Tan, li kama jan lawa sin. jan Tana Tan li toki e ni: pana wile li lon ala. jan pi pilin sama li tawa tomo lawa pi ma Mewika li ante e pini pi pana wile. tan ni la, kulupu lawa pi ma Mewika li wile weka e jan Tana Tan tan jan lawa.

ijo suli pi pana wile ni li tawa suli pi jaki Kolona. jan mute lon ma Mewika li kama jaki li moli. jan li pilin e ni: jan Tana Tan li pini e tawa pi jaki Kolona.
# sitelen tawa Pelejewana

**sitelen tawa Pelejewana** (toki Inli: *Blade Runner*) li sitelen tawa musi pi ilo nasa tan tenpo suno 1982. jan lawa pi pali e sitelen tawa ni li jan Witeli Seko (*Ridley Scott*). jan musi ni li suli lon sitelen tawa ni: jan Awison Po (*Harrison Ford*) en jan Luke Jawe (*Rutger Hauer*) en jan Son Jun (*Sean Young*). ona li sama lili e lipu nimi "ilo jan li sitelen ala sitelen lape e ilo soweli?" (*Do Androids Dream of Electric Sheep?*) tan jan Pile Teke (*Phillip K. Dick*).

toki pi sitelen tawa ni li lon ma tomo Losansele lon tenpo suno 2019. toki pi sitelen tawa li ni: jan Teka (*Rick Deckard*) li jan alasa pi ilo jan ("jan Pelejewana"). ilo jan ni li lukin sama li pali sama tawa jan lon. taso, ona li jan powe. ilo jan li jo e wawa sijelo mute. jan lon li jo we ilo jan li pana pali ike tawa ilo jan lon mun Masi. ni li ike mute tawa ilo jan. kulupu pi ilo jan pi nanpa tu tu li weka wawa e mun Masi. ona li kama tawa ma tomo Losansele. tan ni, kulupu lawa li pana e pali tawa jan Teka. jan Teka li wile alasa li wile moli e ilo jan.

sitelen tawa ni li pona tawa jan mute. tenpo ni la, jan mute li pilin pona tawa ona kin. tenpo suno 2017 la, sitelen tawa pi nanpa tu li pana. nimi ona li "sitelen tawa Pelejewana pi tenpo suno 2049" (*Blade Runner 2049*).
# ma tomo Osin

| ma tomo Osin
 Austin |
| --- |
| ma tomo |
|  |
|  len ma |  sitelen lawa |
| ma suli | ma Mewika ma Tesa kipisi ma Tawi |
| tenpo open | sike suno nanpa 1839 |

**ma tomo Osin** (toki Inli la: *Austin* /ˈɔstɪn/) anu **ma tomo Asin** (toki Inli la: /ˈɑstɪn/) li ma tomo lawa pi ma Tesa lon ma Mewika. ona li ma tomo lawa kin pi kipisi ma Tawi. taso, kipisi ona li lon kipisi ma Ase, li lon kipisi ma Wilijanson.
# jan Lesi Kaka

| jan Lesi Kaka
jan Sepani Sowane Anselina Semanota |
| --- |
|  |
| ma | ma Mewika  |
| pali | jan pi kalama musi |
| kama lon | ma tomo Nujo lon ma Mewika |
| jan olin | jan Mike Polanki |
| sitelen nimi |
|  |

**jan Lesi Kaka** (toki Inli la: *Lady Gaga*) anu, kepeken nimi open ona, **jan Sepani Sowan Anselina Semanota** (*Stefani Joanne Angelina Germanotta*) li jan pi kalama musi tan ma Mewika. tenpo ni la, ona li jan suli pi kalama musi Pape. tomo lipu pi kalama musi toki e ni: kalama en sitelen en lukin ona li ante mute.
# kiwen mani

jan li pali e **kiwen mani** anu **kiwen ilo**. ken la, ona li ken jasima e suno. seli mute mute la, ona li kama telo. ni la, jan li pali e ijo kepeken kiwen mani. kiwen mani mute li mani.
kiwen ilo li tan anpa ma. sina ken pali e ilo mute kepeken ona.

* kiwen leko kule (toki Inli la: *Bismuth*)
* palisa kon pi kiwen loje jelo
* kiwen mani jelo
# ma tomo Ponpewi

**ma tomo Ponpewi** (toki Lasina la: *Pompeii* [pɔmˈpɛj.jiː]) li ma tomo lon ma Italija. tenpo sike nanpa 79 (mute mute mute luka luka luka tu tu) la nena Wesuwiju li pakala e ma tomo.